ศูนย์ปฏิบัติการวิจัยและเรือนปลูกพืชทดลอง ศูนย์วิจัยและบริการวิชาการ คณะเกษตร กำแพงแสน

มหาวิทยาลัยเกษตรศาสตร์ **วิทยาเขตกำแพงแสน นครปฐม**

ร่วมกับ

ชมรมผู้ปลูกมะกรูดตัดใบเพื่อการค้า

**จัดโครงการฝึกอบรมเรื่อง การใช้สารเคมีและชีวภัณฑ์สำหรับมะกรูด มะนาว รุ่นที่ 1**

วันที่ 27-28 กุมภาพันธ์ พ.ศ. 2559

1. **หลักการและเหตุผล**

มะกรูด มะนาว เป็นพืชในครัวเรือนที่ประชาชนให้ความสนใจเป็นจำนวนมาก โดยเฉพาะอย่างยิ่งในช่วงฤดูร้อน มะนาวจะมีราคาแพงเป็นพิเศษและราคาถูกในช่วงฤดูฝน แต่ในปัจจุบันมะนาวมีราคาค่อนข้างสูงเกือบตลอดทั้งปี อีกทั้งบางสายพันธุ์ยังทำส่งไปขายต่างประเทศอีกด้วย

สำหรับมะกรูด การปลูกแบบระยะชิดและตัดใบขายกำลังเป็นที่สนใจ เนื่องจากเป็นเทคนิคใหม่ ที่หลายคนสงสัยว่าทำได้อย่างไร อีกทั้งมะกรูดยังเป็นพืชที่ใช้น้ำน้อย สามารถทนอยู่ในสภาพแห้งแล้งได้ดีเหมาะกับสภาพปัญหาของประเทศในปัจจุบัน ซึ่งพืชทั้ง 2 ชนิด ถ้าปลูกในปริมาณมากมักจะพบปัญหาเรื่องโรคและแมลงอยู่เป็นประจำ ทำให้ต้องมีการใช้สารเคมีหลากหลายชนิด ดังนั้นผู้ปลูกมะกรูดและมะนาวจึงต้องการความรู้พื้นฐานที่ถูกต้องเกี่ยวกับการใช้สารเคมีชนิดต่างๆ และถ้าจะลดการใช้สารเคมีจะมีชีวภัณฑ์อะไรบ้างที่สามารถมาทดแทนได้ ดังนั้นศูนย์ปฏิบัติการวิจัยและเรือนปลูกพืชทดลอง จึงได้ดำเนินการจัดฝึกอบรมขึ้น

ผู้สนใจขอทราบรายละเอียดและสมัครเข้ารับการอบรมได้ที่ ศูนย์ปฏิบัติการวิจัยและเรือนปลูกพืชทดลอง ศูนย์วิจัยและบริการวิชาการ คณะเกษตร กำแพงแสน มหาวิทยาลัยเกษตรศาสตร์ วิทยาเขตกำแพงแสน นครปฐม 73140 ติดต่อคุณเฉลา แกสันเทียะโทร. 034-351399, 034-281092 หรือ 098-4518200 โทรสาร 034-351392

1. **คุณสมบัติผู้เข้ารับการฝึกอบรม เกษตรกร ข้าราชการ และผู้สนใจทั่วไป**
2. **ค่าใช้จ่ายในการสมัคร** ค่าลงทะเบียน 2,300 บาท โปรดลงทะเบียนล่วงหน้าก่อนวันที่ 19 กุมภาพันธ์ 2559 (เพื่อความสะดวกในการจัดเตรียมอาหารว่าง อาหารกลางวัน และเอกสารประกอบการอบรม)
3. **การจ่ายค่าลงทะเบียน**

ธนาณัติในนาม **นางมณฑา วงศ์มณีโรจน์ ( เคาน์เตอร์ ม. เกษตรศาสตร์ กำแพงแสน 00034 ) ที่อยู่**ศูนย์ปฏิบัติการวิจัยและเรือนปลูกพืชทดลองคณะเกษตร กำแพงแสน ม.เกษตรศาสตร์ อ.กำแพงแสน จ.นครปฐม 73140 **หรือ**โอนเงินเข้าบัญชีในนาม **ฝ่ายปฏิบัติการวิจัยและเรือนปลูกพืชทดลอง** **ธนาคารไทยพาณิชย์ สาขาย่อย ม.เกษตรศาสตร์ กำแพงแสน ประเภท ออมทรัพย์ เลขที่บัญชี 769-246985–8** หลังจากโอนเงินกรุณาส่งหลักฐานการโอนแนบมาพร้อมกับใบสมัครส่งมาทางไปรษณีย์ตามที่อยู่ข้างบน หรือทางโทรสาร 034-351392 หรือ E-mail: rdiclk@ku.ac.th และท่านจะได้รับใบเสร็จรับเงินในวันฝึกอบรม โดยมีกำหนดการ (ร่าง) ดังนี้

|  |  |  |
| --- | --- | --- |
| **วันที่** | **เวลา** | **กิจกรรม / เนื้อหา** |
| 27 ก.พ. 2559 | 08.00 – 09.00 น. | ลงทะเบียนและชี้แจงวัตถุประสงค์ |
|  | 09.00 – 12.00 น. | การใช้สารเคมีกำจัดศัตรูพืชอย่างถูกต้องและเหมาะสม : มะกรูด มะนาว |
|  | 12.00 – 13.00 น. | รับประทานอาหารกลางวัน |
|  | 13.00 – 16.00 น. | การใช้สารเคมีกำจัดศัตรูพืชอย่างถูกต้องและเหมาะสม : มะกรูด มะนาว (ต่อ) |
| 28 ก.พ. 2559 | 09.00 – 12.00 น. | การใช้สมุนไพรป้องกันกำจัดโรคและแมลง |
|  | 12.00 – 13.00 น. | รับประทานอาหารกลางวัน |
|  | 13.00 – 14.00 น. | แผนการจัดการศัตรูพืช |
|  | 14.00 – 16.00 น. | บรรยายและปฏิบัติ การขยายเชื้อบิววาเรียและเมตตาไรเซียม |